Document ID: 32006R0103

UREDBA KOMISIJE (ES) št. 103/2006
z dne 20. januarja 2006
o dodatnih pravilih za uporabo lestvice Skupnosti za razvrščanje trupov odraslega goveda
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1),
ob upoštevanju Uredbe Sveta (EGS) št. 1208/81 z dne 28. aprila 1981 o določitvi lestvice Skupnosti za razvrščanje trupov odraslega goveda (2), in zlasti prvega odstavka člena 6 Uredbe,
ob upoštevanju naslednjega:
(1)
Uredba Komisije (EGS) št. 2930/81 z dne 12. oktobra 1981 o dodatnih pravilih za uporabo lestvice Skupnosti za razvrščanje trupov odraslega goveda (3) je bila bistveno spremenjena (4). Zaradi jasnosti in racionalnosti bi bilo treba navedeno uredbo kodificirati.
(2)
Za zagotovitev enotnega razvrščanja trupov odraslega goveda v Skupnosti je nujno, da se natančneje določijo razredi mesnatosti in zamaščenosti.
(3)
Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Dodatna pravila, ki natančno določajo opredelitev razredov mesnatosti in zamaščenosti, iz prvega pododstavka člena 6 Uredbe (EGS) št. 1208/81 so navedena v Prilogi I.
Člen 2
Uredba (EGS) št. 2930/81 se razveljavi.
Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi III.
Člen 3
Ta uredba začne veljati na dvajseti dan po objavi v Uradnem listu Evropske Unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. januarja 2006

Labels: 3
17
6